钦定古今图书集成/明伦汇编/宫闱典/第079卷 > 高宗建炎元年六月辛未以子旉生大赦按宋史高宗本纪云云==绍兴元年，太常请行高禖之祀。== > 明
## 钦定古今图书集成/明伦汇编/宫闱典/第079卷 > 高宗建炎元年六月辛未以子旉生大赦按宋史高宗本纪云云==绍兴元年，太常请行高禖之祀。== > 明

### 宪宗成化五年四月皇子生

按《大政纪》：成化五年四月辛巳，皇子生贤妃柏氏出。
礼部奏，《春秋》书“子同生”，重国嗣也。

成化六年七月，皇子生于西宫。

按《大政纪》：成化六年七月初三日己卯，皇子生于西
宫。皇子即孝宗皇帝皇妣纪氏。初，己丑九月，上幸昭
德宫，皇妣在“御妻之列，上幸之有娠，万贵妃百方苦
楚，胎竟不堕。上令托疾出居安乐堂，以痞报，而属门
官照管。至是圣嗣诞焉。皇妣乳少，太监张敏使女侍
以粉饵哺之。弥月，西内废后吴氏保抱惟谨，不使贵
妃知之。”

成化十一年，命礼部定皇子睿名以闻。

按《大政纪》：成化十一年五月，敕礼部会翰林院官，定
议皇子睿名以闻。以睿名下宗人府，书于玉牒。皇子
即孝宗也，母纪氏，生时以万贵妃所忌，失传于外，廷
臣不及奉贺，至是已六年矣。因乾清官门灾，上欲显
示于众，乃命司礼监太监怀恩等同内阁计议。学士
商辂曰：“若降敕于礼部，以拟名为辞，则众不言而自”
喻矣。恩等请于上，遂有是命。

### 孝宗弘治四年九月二十四日皇子生诏谕天下

按：《大政纪》云云。

### 世宗嘉靖十二年八月皇子生谕内阁除重罪不赦馀概行宽恤因定皇子命名礼仪

按《大政纪》，嘉靖十二年八月，皇子生，丽嫔阎氏所出
也。帝传谕内阁：“朕惟仁义恩威，不可相掩。大义灭亲，
况其他乎？兹因宽恤，概赦重罪，非王政也。乡孚敬曾
谓赦为小人之幸，此言恐不可食。大礼系夺君父，大
狱系杀人媚人，及冯恩等，俱不赦宥。”冬十月，皇子卒，
赠谥曰哀冲太子。

按《明会典》，嘉靖十二年，定皇子生命名仪。三月，礼部
行令钦天监，择命名并行礼吉时，翰林院备查钦赐
过宗室名同字行者，进呈御览，以避重复开拟数字，
上请简定。前期，上择内夫人之敬慎者以奉皇子剪发前一日，上诣太庙、世庙，以命皇子名，告于列圣皇
考，用香帛脯醢果酒祝文。至日早，保姆抱皇子于寝
宫，剪发为鬌，留角如礼。上具皮弁服，御乾清宫，升御
座，皇后率嫔之生皇子者，各服其服朝见。行四拜礼
毕，皇后侍立东面。嫔后、保姆抱皇子出自寝，由西至
殿内，授皇子于皇后。内赞奏曰：“皇后率某嫔某氏，敢
用吉日，祗见皇子。”上降座，命以制辞，遂执皇子之右
手而赐之名。皇后敬对毕，遂左还，授皇子于保姆，还
寝。皇后复率嫔四拜毕，各还宫。次日，上御奉天门，钦
降手敕，以皇子睿名传谕礼部，行宗人府，上籍《玉牒》。
嘉靖十五年，定皇子初生祭告之礼。

按“《明会典》皇子诞生仪。”嘉靖十五年定“皇子初生三
日，上亲诣南郊奏告。同日制告奉先殿、崇先殿，遣官
分告方泽、朝日、夕月、太社稷、帝社稷、天神地祇行事，
俱祭服，具告文，行三献礼。祭品用酒果脯醢，南北郊
加太牢。文官五品以上，武官四品以上，俱随诣南郊。
文官三品以上、武官公、侯伯、皇亲、驸马仍诣内殿，各”
具服陪拜。次日，上御奉天门，文武百官具吉服称贺。
先后行四拜礼。仍自诞生之日为始，各吉服十日，择
日颁诏天下如常仪。分遣翰林院、春坊六科官，赍捧
御书，往各王府报知。万历十年，更定，皇子初生三日，
遣官祭告南北郊、太庙、社稷坛。是日，上具哀冕服御
皇极殿，文武百官及天下诸司进表官员、各具朝服。
鸿胪寺官致词称贺。馀如常仪。仍遣官赍捧诏书、往
谕朝鲜国王

### 穆宗隆庆二年更定皇子命名礼仪

按《明会典》，隆庆二年更定皇子生弥月剪发如常仪，
候至百日，礼部行令钦天监，择命名并行礼吉时，翰
林院预拟睿名，上请简定。至期，上以命皇子名告闻
于奉先殿，世宗皇帝几筵殿、弘孝殿、神宵殿，用告文
祭品如常仪。是日，上具常服御乾清宫，升座，皇后率
皇贵妃各服其服朝见。行四拜礼毕，皇后侍立东面，
皇贵妃中立。保姆抱皇子出自寝，由西至殿内，授皇
子于贵妃。内赞奏曰：“皇贵妃某氏，敢用吉日，祗见皇
子。”上降座，抚皇子首，咳而赐之名。皇贵妃承旨毕，左
还，授皇子于保姆，还寝。皇后复率皇贵妃四拜毕，各
还宫。次日，上御皇极门，降手敕如常仪。

### 熹宗天启三年以皇子生推恩皇亲及元辅

按《明通纪》：天启三年闰十月壬申，吏部接出圣谕：“朕
赖皇妣慈佑，延育皇子，实深感庆。兹特推恩，皇亲太
子太保新城伯王升著准封新城侯，伊男锦衣指挥
佥事王国兴升指挥同知，伊孙王国泰升锦衣卫正
千户，俱给与应得诰命。该部知道。”吏部又接出敕谕：
“朕以皇子诞生，内阁辅臣忠勤懋著，宜特加恩示酬。
‘元辅、向高加上柱国，兼支尚书俸，荫一子与做中书
舍人；宗彦、承宗各加少保兼太子太师；国桢、秉谦、延
禧各加少保兼太子太傅，荫一子入监读书；广微加
太子太保，进文渊阁，荫一子入监读书’。”馀官给与应
得诰命，如敕奉行。

天启五年，又以皇子生加恩。

按《明通纪》：“天启五年十一月初一日，皇子生，升容妃
父任景春锦衣卫正千户，带俸。礼部颁行天下庆贺
皇子诞生表文格式。”

《皇子生颂　　　　　　　》魏·陈思王植

于我圣后，宪章前志。克纂二皇，三灵昭事。祗肃郊庙，
明德敬惠。阳和积吉，锺天之釐。嘉月令辰，笃生圣嗣。
庆由一人，万国作喜。喁喁万国岌岌，群生。禀命我后，
绥之则荣。长为臣妾，终天之经。仁圣奕代，永载明明。
同年上帝，休祥淑祯。藩臣作颂，光流德声。吁嗟卿士，
祗承予听。